Ehdotus : neuvoston asetus tiettyjen alusryhmien sulkemisesta asetuksen (EY) N:o 1342/2008 III luvussa säädetyn pyyntiponnistusjärjestelmän ulkopuolelle annetun asetuksen (EY) N:o 754/2009 muuttamisesta /* KOM/2009/0505 lopull. */





[pic] | EUROOPAN YHTEISÖJEN KOMISSIO | Bryssel 23.9.2009 KOM(2009) 505 lopullinen Ehdotus: NEUVOSTON ASETUS tiettyjen alusryhmien sulkemisesta asetuksen (EY) N:o 1342/2008 III luvussa säädetyn pyyntiponnistusjärjestelmän ulkopuolelle annetun asetuksen (EY) N:o 754/2009 muuttamisesta PERUSTELUT Turskakantoja ja turskakantoja hyödyntävää kalastustoimintaa koskevan pitkän aikavälin suunnitelman vahvistamisesta ja asetuksen (EY) N:o 423/2004 kumoamisesta annetun asetuksen (EY) N:o 1342/2008 11 artiklan 2 kohdan mukaan neuvosto voi komission ehdotuksesta sekä jäsenvaltioiden toimittamien tietojen ja STECF:n antamien lausuntojen perusteella jättää tietyt alusryhmät pyyntiponnistusjärjestelmän ulkopuolelle edellyttäen, että kyseisten alusten turskasaaliista ja poisheitetyistä määristä on saatavilla asianmukaiset tiedot, turskasaaliiden prosenttiosuus ei ylitä 1,5:tä prosenttia alusryhmän kokonaissaaliista ja että ryhmän ottaminen pyyntiponnistusjärjestelmän piiriin olisi kohtuuton hallinnollinen rasite verrattuna kokonaisvaikutukseen, joka sillä on turskakantoihin. Sen jälkeen, kun neuvosto päätti 27. heinäkuuta 2009 (asetus (EY) N:o 754/2009) sulkea Ruotsin ja Espanjan alusryhmiä pyyntiponnistusjärjestelmän ulkopuolelle, STECF on arvioinut lisäksi Ranskan, Saksan, Puolan ja Yhdistyneen kuningaskunnan esittämiä pyyntöjä. STECF:n lausunnon mukaan Saksan ja Puolan seitiä koskevat tiedot, Espanjan kummeliturskaa koskevat tiedot sekä Ranskan syvänmeren lajeja ja merikrottia koskevat tiedot osoittavat riittävän selkeästi, että alusryhmien turskasaaliit poisheitetyt määrät mukaan luettuina täyttävät asetuksen (EY) N:o 1342/2008 11 artiklan 2 kohdan edellytykset, joten ne voidaan sulkea pyyntiponnistusjärjestelmän ulkopuolelle, kunhan kalastus tapahtuu pääosin turskan esiintymissyvyyden alapuolella eli yli 300 metrin syvyydessä. Muiden pyyntöjen osalta STECF totesi, etteivät toimitetut tiedot olleet riittäviä sen toteamiseksi, että kyseiset edellytykset täyttyivät. Tällä ehdotuksella on tarkoitus sulkea alusryhmät asetuksen (EY) N:o 1342/2008 III luvun soveltamisen ulkopuolelle. Neuvostoa pyydetään hyväksymään tämä ehdotus mahdollisimman pian, jotta kalastajat voisivat suunnitella toimintaansa kuluvan kalastuskauden loppuajaksi. Ehdotus: NEUVOSTON ASETUS tiettyjen alusryhmien sulkemisesta asetuksen (EY) N:o 1342/2008 III luvussa säädetyn pyyntiponnistusjärjestelmän ulkopuolelle annetun asetuksen (EY) N:o 754/2009 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon turskakantoja ja turskakantoja hyödyntävää kalastustoimintaa koskevan pitkän aikavälin suunnitelman vahvistamisesta ja asetuksen (EY) N:o 423/2004 kumoamisesta annetun neuvoston asetuksen (EY) N:o 1342/2008[1] ja erityisesti sen 11 artiklan 2 kohdan, ottaa huomioon komission ehdotuksen, sekä katsoo seuraavaa: 1. Asetuksen (EY) N:o 1342/2008 III luvussa vahvistetaan pyyntiponnistusjärjestelmä, jossa jäsenvaltioille jaetaan vuosittain kalastusmahdollisuudet pyyntiponnistuksen muodossa. Mainitun asetuksen 11 artiklan 2 kohdan mukaan neuvosto voi komission ehdotuksesta ja jäsenvaltioiden toimittamien tietojen sekä STECF:n antamien lausuntojen perusteella jättää tietyt alusryhmät pyyntiponnistusjärjestelmän ulkopuolelle edellyttäen, että kyseisten alusten turskasaaliista ja poisheitetyistä määristä on saatavilla asianmukaiset tiedot, turskasaaliiden prosenttiosuus ei ylitä 1,5:tä prosenttia alusryhmän kokonaissaaliista ja että ryhmän ottaminen pyyntiponnistusjärjestelmän piiriin olisi kohtuuton hallinnollinen rasite verrattuna kokonaisvaikutukseen, joka sillä on turskakantoihin. 2. Neuvoston asetuksella (EY) N:o 754/2009[2] suljetaan tietyt alusryhmät asetuksen (EY) N:o 1342/2008 III luvussa säädetyn pyyntiponnistusjärjestelmän ulkopuolelle. 3. Sen jälkeen, kun STECF oli arvioinut asetuksen (EY) N:o 754/2009 perusteena olleet tiedot, Saksa, Ranska ja Puola toimittivat tietoja tiettyjen niiden lipun alla purjehtivien alusryhmien turskasaaliista. 4. Saksa toimitti tietoja, jotka koskevat kauempana Pohjanmerellä sekä Skotlannin länsipuolella pohjatrooleilla pääasiassa seitiä kalastavan alusryhmän turskasaaliita. Näiden tietojen sekä muiden jäsenvaltioiden tästä kalastuksesta toimittamien ja STECF:n arvioimien tietojen perusteella voidaan vahvistaa, että kaudella, jona kalastukseen osallistuvat alukset käyttävät yksinomaan kyseistä pyydystä, niiden turskasaaliit poisheitetyt määrät mukaan luettuina eivät ylitä 1,5:tä prosenttia kyseessä olevan alusryhmän kokonaissaaliista samalla kaudella, kunhan kalastus tapahtuu turskan esiintymissyvyyden alapuolella eli yli 300 metrin syvyydessä. Kun otetaan lisäksi huomioon kyseessä olevaa kalastusta koskeva Saksan valvontaohjelma ja se, että alusryhmän sisällyttäminen järjestelmään aiheuttaisi kohtuuttoman hallinnollisen rasitteen verrattuna kokonaisvaikutukseen, joka sillä on turskakantoihin, on tarkoituksenmukaista sulkea asetuksen (EY) N:o 1342/2008 III luvussa säädetyn pyyntiponnistusjärjestelmän soveltamisen ulkopuolelle kyseinen alusryhmä, joka kalastaa seitiä kauempana Pohjanmerellä vähintään 300 metrin syvyydessä pohjatrooleilla, joiden silmäkoko on vähintään 100 millimetriä. 5. Ranska toimitti tietoja, jotka koskevat yhden syvänmeren lajeja Skotlannin länsipuolella pohjatrooleilla kalastavan alusryhmän turskasaaliita ja toisen merikrottia samalla alueella verkoilla kalastavan alusryhmän turskasaaliita. Näiden STECF:n arvioimien tietojen perusteella voidaan vahvistaa, että kaudella, jona kalastukseen osallistuvat alukset käyttävät yksinomaan kyseistä pyydystä, niiden turskasaaliit poisheitetyt määrät mukaan luettuina eivät ylitä 1,5:tä prosenttia kyseessä olevan alusryhmän kokonaissaaliista samalla kaudella, kunhan kalastus tapahtuu pääosin turskan esiintymissyvyyden alapuolella eli yli 300 metrin syvyydessä. Kun otetaan lisäksi huomioon kyseessä olevaa kalastusta koskeva Ranskan valvontaohjelma ja se, että alusryhmän sisällyttäminen järjestelmään aiheuttaisi kohtuuttoman hallinnollisen rasitteen verrattuna kokonaisvaikutukseen, joka sillä on turskakantoihin, on tarkoituksenmukaista sulkea asetuksen (EY) N:o 1342/2008 III luvussa säädetyn pyyntiponnistusjärjestelmän soveltamisen ulkopuolelle alusryhmä, joka kalastaa syvänmeren lajeja Skotlannin länsipuolella vähintään 300 metrin syvyydessä pohjatrooleilla, joiden silmäkoko on vähintään 100 millimetriä, sekä alusryhmä, joka kalastaa verkoilla merikrottia Skotlannin länsipuolella vähintään 300 metrin syvyydessä. 6. Espanja toimitti tietoja, jotka koskevat Skotlannin länsipuolella pitkälläsiimalla kummeliturskaa kalastavan alusryhmän turskasaaliita. Näiden STECF:n arvioimien tietojen perusteella voidaan vahvistaa, että kaudella, jona kalastukseen osallistuvat alukset käyttävät yksinomaan kyseistä pyydystä, niiden turskasaaliit poisheitetyt määrät mukaan luettuina eivät ylitä 1,5:tä prosenttia kyseessä olevan alusryhmän kokonaissaaliista samalla kaudella, kunhan kalastus tapahtuu pääosin turskan esiintymissyvyyden alapuolella eli yli 300 metrin syvyydessä. Kun otetaan lisäksi huomioon kyseessä olevaa kalastusta koskeva Espanjan valvontaohjelma ja se, että alusryhmän sisällyttäminen järjestelmään aiheuttaisi kohtuuttoman hallinnollisen rasitteen verrattuna kokonaisvaikutukseen, joka sillä on turskakantoihin, on tarkoituksenmukaista sulkea asetuksen (EY) N:o 1342/2008 III luvussa säädetyn pyyntiponnistusjärjestelmän soveltamisen ulkopuolelle kyseinen alusryhmä, joka kalastaa pitkälläsiimalla kummeliturskaa vähintään 300 metrin syvyydessä Skotlannin länsipuolella. 7. Puola toimitti tietoja, jotka koskevat Pohjanmerellä pohjatrooleilla seitiä kalastavan alusryhmän turskasaaliita. Näiden tietojen sekä muiden jäsenvaltioiden tästä kalastuksesta toimittamien ja STECF:n arvioimien tietojen perusteella voidaan vahvistaa, että kaudella, jona kalastukseen osallistuvat alukset käyttävät yksinomaan kyseistä pyydystä, niiden turskasaaliit poisheitetyt määrät mukaan luettuina eivät ylitä 1,5:tä prosenttia kyseessä olevan alusryhmän kokonaissaaliista samalla kaudella, kunhan kalastus tapahtuu pääosin turskan esiintymissyvyyden alapuolella eli yli 300 metrin syvyydessä. Kun otetaan lisäksi huomioon kyseessä olevaa kalastusta koskeva valvontaohjelma Puolassa ja se, että alusryhmän sisällyttäminen järjestelmään aiheuttaisi kohtuuttoman hallinnollisen rasitteen verrattuna kokonaisvaikutukseen, joka sillä on turskakantoihin, on tarkoituksenmukaista sulkea asetuksen (EY) N:o 1342/2008 III luvussa säädetyn pyyntiponnistusjärjestelmän soveltamisen ulkopuolelle kyseinen alusryhmä, joka kalastaa seitiä Pohjanmerellä vähintään 300 metrin syvyydessä pohjatrooleilla, joiden silmäkoko on vähintään 100 millimetriä. 8. Sen vuoksi asetusta (EY) N:o 754/2009 olisi muutettava. 9. Koska jäsenvaltiot hallinnoivat pyyntiponnistusta ja pyyntiponnistusten rajoitusten noudattamista 1 päivästä helmikuuta 2009 31 päivään tammikuuta 2010 ulottuvan kalastuskauden perusteella ja kun otetaan huomioon, että asetus (EY) N:o 1342/2008 hyväksyttiin juuri ennen kyseisen kalastuskauden alkua, on aiheellista soveltaa tässä asetuksessa säädettyjä poikkeuksia koko kalastuskauden ajan ja sen vuoksi 1 päivästä helmikuuta 2009 alkaen. 10. Jotta asianomaiset kalastajat saisivat varmuuden ja voisivat suunnitella toimintaansa nykyistä kalastuskautta varten mahdollisimman pian, on oleellista myöntää poikkeus Euroopan unionista tehdyn sopimuksen ja Euroopan yhteisöjen perustamissopimusten liitteenä olevan kansallisten kansanedustuslaitosten asemaa Euroopan unionissa koskevan pöytäkirjan I osan 3 kohdassa mainittuun kuuden viikon määräaikaan, ON ANTANUT TÄMÄN ASETUKSEN: 1 artikla Asetuksen (EY) N:o 754/2009 muuttaminen Lisätään asetuksen (EY) N:o 754/2009 1 artiklaan c–g alakohdat seuraavasti: "c) Saksan lipun alla purjehtiva alusryhmä, joka osallistuu Saksan 25 päivänä maaliskuuta 2009 päivätyssä pyynnössä ja sitä täydentävässä 27 päivänä kesäkuuta 2009 päivätyssä kirjeessä ilmoitettuun avomerikalastukseen ja joka kalastaa seitiä Pohjanmerellä sekä Skotlannin länsipuolella vähintään 300 metrin syvyydessä pohjatrooleilla, joiden silmäkoko on vähintään 100 millimetriä; d) Ranskan lipun alla purjehtiva alusryhmä, joka osallistuu Ranskan 18 päivänä kesäkuuta 2009 päivätyssä pyynnössä ilmoitettuun kalastukseen ja joka kalastaa syvänmeren lajeja Skotlannin länsipuolella vähintään 300 metrin syvyydessä pohjatrooleilla, joiden silmäkoko on vähintään 100 millimetriä; e) Ranskan lipun alla purjehtiva alusryhmä, joka osallistuu Ranskan 18 päivänä kesäkuuta 2009 päivätyssä pyynnössä ilmoitettuun kalastukseen ja joka kalastaa merikrottia verkoilla Skotlannin länsipuolella vähintään 300 metrin syvyydessä; f) Espanjan lipun alla purjehtiva alusryhmä, joka osallistuu Espanjan 6 päivänä huhtikuuta 2009 päivätyssä pyynnössä ja sitä täydentävissä 13 päivänä huhtikuuta 2009 ja 14 päivänä syyskuuta 2009 päivätyissä kirjeissä ilmoitettuun kalastukseen ja joka kalastaa kummeliturskaa pitkälläsiimalla Skotlannin länsipuolella vähintään 300 metrin syvyydessä; g) Puolan lipun alla purjehtiva alusryhmä, joka osallistuu Puolan 23 päivänä maaliskuuta 2009 päivätyssä pyynnössä ja sitä täydentävissä 27 päivänä huhtikuuta 2009 ja 16 päivänä kesäkuuta 2009 päivätyissä kirjeissä ilmoitettuun kalastukseen ja joka kalastaa seitiä Pohjanmerellä vähintään 300 metrin syvyydessä pohjatrooleilla, joiden silmäkoko on vähintään 100 millimetriä.". 2 artikla Voimaantulo Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä . Sitä sovelletaan 1 päivästä helmikuuta 2009. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja . [1] EUVL L 348, 24.12.2008, s. 20. [2] EUVL L 214, 19.8.2009, s. 16.